CELEX: 32013R0139
Language: sl
Date: 2013-01-07 00:00:00
Title: Izvedbena uredba Komisije (EU) št. 139/2013 z dne 7. januarja 2013 o pogojih zdravstvenega varstva živali pri uvozu nekaterih ptic v Unijo in pogojih za karanteno teh ptic  Besedilo velja za EGP

20.2.2013   
               
               
                  SL
               
               
                  Uradni list Evropske unije
               
               
                  L 47/1
               
            
         IZVEDBENA UREDBA KOMISIJE (EU) št. 139/2013
         z dne 7. januarja 2013
         o pogojih zdravstvenega varstva živali pri uvozu nekaterih ptic v Unijo in pogojih za karanteno teh ptic
         (kodificirano besedilo)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1) in zlasti drugega pododstavka člena 10(3) ter točke (b) drugega pododstavka člena 10(4) Direktive,
         ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (2), in zlasti člena 17(2)(b) in člena 17(3) ter prve in četrte alinee člena 18(1),
         ob upoštevanju naslednjega:
         
                     (1)
                  
                  
                     Uredba Komisije (ES) št. 318/2007 z dne 23. marca 2007 o pogojih zdravstvenega varstva živali pri uvozu nekaterih ptic v Skupnost in pogojih za karanteno teh ptic (3) je bila večkrat (4) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
                  
               
                     (2)
                  
                  
                     Po izbruhih azijskega seva visoko patogene aviarne influence v jugovzhodni Aziji leta 2004 je Komisija sprejela več odločb, ki poleg drugih proizvodov prepovedujejo uvoz ptic, razen perutnine, iz prizadetih tretjih držav.
                  
               
                     (3)
                  
                  
                     Da bi se izdelal seznam tveganj, ki jih povzroča uvoz ptic v ujetništvu, je Komisija 13. aprila 2005 Evropsko agencijo za varnost hrane (EFSA) zaprosila za znanstveno mnenje o tveganjih, ki jih povzroča uvoz ptic, ujetih v divjini, in ptic, vzrejenih v ujetništvu.
                  
               
                     (4)
                  
                  
                     Na podlagi navedene zahteve je Svet za zdravje in zaščito živali EFSA na svojem srečanju 26. in 27. oktobra 2006 sprejel znanstveno mnenje o tveganjih za zdravje in dobrobit živali, povezanih z uvozom ptic, razen perutnine, v Unijo. To znanstveno mnenje določa možna orodja in možnosti, ki lahko zmanjšajo kakršno koli ugotovljeno tveganje za zdravje živali v zvezi z uvozom ptic razen perutnine.
                  
               
                     (5)
                  
                  
                     Eno od priporočil znanstvenega mnenja EFSA se nanaša na nadzor v tretjih državah, ki izvažajo ptice, razen perutnine, v Unijo. Izboljšave glede izvoza morajo zmanjšati verjetnost vnosa okuženih ptic v Unijo. Zato bi bilo treba v tej uredbi uvozne pogoje določiti na tak način, da se dovoli samo uvoz iz tretjih držav, ki so pooblaščene za uvoz takih ptic v Unijo.
                  
               
                     (6)
                  
                  
                     Nadaljnje priporočilo EFSA zadeva uvoz ptic, ujetih v divjini. Znanstveno mnenje ugotavlja, da navedene ptice pomenijo tveganje, saj bi lahko bile okužene zaradi lateralnega širjenja okužbe z drugih okuženih divjih ptic iz kontaminiranega okolja, kakor tudi prek okužene perutnine. Ob upoštevanju vloge, ki so jo leta 2005 in 2006 pri širjenju aviarne influence iz Azije v Evropo imele divje ptice selivke, je primerno omejiti uvoz ptic razen perutnine le na ptice, vzrejene v ujetništvu.
                  
               
                     (7)
                  
                  
                     Redko je možno z gotovostjo razlikovati med pticami, ujetimi v divjini, in pticami, vzrejenimi v ujetništvu. Metode označevanja se lahko uporabijo za obe vrsti ptic, ne da bi bilo možno med njima razlikovati. Zato je primerno omejiti uvoz ptic razen perutnine na reprodukcijske obrate, ki jih je odobril pristojni organ tretje države izvoza, in določiti nekatere minimalne pogoje za tako odobritev.
                  
               
                     (8)
                  
                  
                     Uvožene ptice bi bilo treba prepeljati neposredno v odobreni karantenski objekt ali center v državi članici, v katerem bi morale ostati, dokler se ne izključi okužbe z aviarno influenco ali atipično kokošjo kugo.
                  
               
                     (9)
                  
                  
                     V primeru suma na aviarno influenco ali atipično kokošjo kugo v odobrenem karantenskem objektu ali enoti odobrenega karantenskega centra je primerno počakati do potrditve suma okužbe za izključitev kakršnih koli drugih vzrokov bolezenskih znakov, preden se začne z usmrtitvijo in uničenjem ptic v prizadetih objektih.
                  
               
                     (10)
                  
                  
                     Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (5) je bila sprejeta, da bi se upoštevale izkušnje, pridobljene pri nadzoru aviarne influence. Na podlagi navedene direktive je bila sprejeta Odločba Komisije 2006/437/ES z dne 4. avgusta 2006 o odobritvi diagnostičnega priročnika za aviarno influenco v skladu z Direktivo Sveta 2005/94/ES (6) (diagnostični priročnik), ki določa diagnostične postopke, metode vzorčenja in merila za oceno rezultatov laboratorijskih preskusov za potrditev izbruha aviarne influence na ravni Unije. V zvezi z režimi preskušanja za aviarno influenco v odobrenih karantenskih objektih in centrih je treba upoštevati navedeno odločbo.
                  
               
                     (11)
                  
                  
                     Primerno je določiti nadaljnje postopke uvoza v zvezi s prevozom od mejne kontrolne točke do odobrenih karantenskih objektov ali centrov pri vstopu v Unijo, da se zagotovi, da uvožene ptice prispejo v imenovani odobreni karantenski objekt ali center v primernem roku.
                  
               
                     (12)
                  
                  
                     Odobreni karantenski objekti in centri, katerih seznam objavijo države članice, bi morali izpolnjevati nekatere minimalne pogoje.
                  
               
                     (13)
                  
                  
                     Nekatere vrste uvoza ptic ureja druga zakonodaja Unije. Zato bi jih bilo treba izključiti iz področja uporabe te uredbe.
                  
               
                     (14)
                  
                  
                     Tveganje za zdravje živali, ki ga povzročajo športni golobi pismonoše, prineseni v Unijo, da bi se spet spustili in odleteli nazaj v kraj svojega izvora, je tako, da bi jih bilo treba izključiti iz področja uporabe te uredbe.
                  
               
                     (15)
                  
                  
                     Poleg tega imajo nekatere tretje države pogoje zdravstvenega varstva živali, ki ustrezajo pogojem, kot jih določa zakonodaja Unije. Zato bi bilo treba uvoz ptic iz navedenih držav izključiti iz področja uporabe te uredbe.
                  
               
                     (16)
                  
                  
                     Upoštevati bi bilo treba tudi nekatera odstopanja za navedene ptice v odobrenih karantenskih objektih ali centrih, okužene z nizko patogeno aviarno influenco in atipično kokošjo kugo, v primerih, ko pojav bolezni ne pomeni tveganja za stanje zdravstvenega varstva živali v Uniji.
                  
               
                     (17)
                  
                  
                     Ukrepi, določeni s to uredbo, so v skladu z mnenjem Stalnega odbora za prehranjevalno verigo in zdravstveno varstvo živali –
                  
               SPREJELA NASLEDNJO UREDBO:
         
            Člen 1
            Predmet
            Ta uredba določa pogoje zdravstvenega varstva živali za uvoz nekaterih ptic v Unijo iz tretjih držav in njihovih delov iz Priloge I in pogojih za karanteno pri takem uvozu.
         
         
            Člen 2
            Področje uporabe
            Ta uredba se uporablja za živali iz vrst ptic.
            Vendar se ne uporablja za:
            
                        (a)
                     
                     
                        perutnino;
                     
                  
                        (b)
                     
                     
                        ptice, uvožene za ohranitvene programe, ki jih odobrijo pristojni organi namembne države članice;
                     
                  
                        (c)
                     
                     
                        hišne živali iz tretjega odstavka člena 1 Direktive 92/65/EGS, ki spremljajo lastnika;
                     
                  
                        (d)
                     
                     
                        ptice, namenjene za živalske vrtove, cirkuse, zabaviščne parke ali poskuse;
                     
                  
                        (e)
                     
                     
                        ptice, namenjene za ustanove, inštitute ali središča, ki so odobreni v skladu s členom 13 Direktive 92/65/EGS;
                     
                  
                        (f)
                     
                     
                        športne golobe pismonoše, ki so prineseni na ozemlje Unije iz sosednje tretje države, kjer običajno prebivajo, in se nemudoma izpustijo in se od njih pričakuje, da bodo odleteli nazaj v navedeno tretjo državo;
                     
                  
                        (g)
                     
                     
                        ptice, uvožene iz Andore, Lihtenštajna, Monaka, Norveške, San Marina, Švice in Vatikanske mestne države.
                     
                  
         
            Člen 3
            Opredelitve
            Za namene te uredbe se uporabljajo opredelitve iz Direktive 2005/94/ES, razen za opredelitev perutnine v točki 4 člena 2 omenjene direktive. Za namene te uredbe „perutnina“ pomeni kokoši, purane, pegatke, race, gosi, prepelice, golobe, fazane in jerebice ter ratite (Ratitae), ki se vzrejajo ali gojijo v ujetništvu za reprodukcijo, proizvodnjo mesa ali konzumnih jajc ali za obnovo populacije divjih ptic.
            Uporabljajo se tudi naslednje opredelitve:
            
                        (a)
                     
                     
                        „ptice“ pomenijo živali iz vrst ptic, razen vrst, navedenih v drugem odstavku člena 2;
                     
                  
                        (b)
                     
                     
                        „odobreni reprodukcijski obrat“ pomeni:
                        
                                    (i)
                                 
                                 
                                    obrat, ki se uporablja izključno za reprodukcijo ptic ter
                                 
                              
                                    (ii)
                                 
                                 
                                    ga je pregledal in odobril pristojni organ tretje države izvoza, glede na izpolnjevanje pogojev, določenih v členu 4 in Prilogi II;
                                 
                              
                  
                        (c)
                     
                     
                        „v ujetništvu vzrejene ptice“ pomenijo ptice, ki niso bile ujete v divjini, temveč izvaljene in vzrejene v ujetništvu od staršev, ki so se parili ali so bile njihove gamete kako drugače prenesene v ujetništvo;
                     
                  
                        (d)
                     
                     
                        „brezšivno sklenjeni obroček“ pomeni obroček ali trak v obliki kroga brez prekinitve ali spoja, ki ni bil na noben način spremenjen in je take velikosti, da ga ni mogoče odstraniti s ptice, ko njena noga povsem zraste, ki se ga namesti v prvih dneh njenega življenja ter je bil industrijsko izdelan za ta namen;
                     
                  
                        (e)
                     
                     
                        „odobreni karantenski objekt“ pomeni prostore, razen karantenskih centrov:
                        
                                    (i)
                                 
                                 
                                    v katerih se izvaja karantena uvoženih ptic;
                                 
                              
                                    (ii)
                                 
                                 
                                    ki jih je pregledal in odobril pristojni organ glede na izpolnjevanje osnovnih pogojev, določenih v členu 6 in Prilogi IV;
                                 
                              
                  
                        (f)
                     
                     
                        „odobreni karantenski center“ pomeni prostor:
                        
                                    (i)
                                 
                                 
                                    v katerem se izvaja karantena uvoženih ptic;
                                 
                              
                                    (ii)
                                 
                                 
                                    ki zajema več enot, operativno in fizično ločenih druga od druge, v vsaki od katerih so le ptice iz iste pošiljke z enakim zdravstvenim statusom, ki zato tvorijo isto epidemiološko enoto;
                                 
                              
                                    (iii)
                                 
                                 
                                    ki ga je pregledal in odobril pristojni organ glede na izpolnjevanje osnovnih pogojev, določenih v členu 6 in Prilogi IV;
                                 
                              
                  
                        (g)
                     
                     
                        „kontrolne ptice“ pomenijo perutnino, ki se uporablja kot diagnostični pripomoček med karanteno;
                     
                  
                        (h)
                     
                     
                        „diagnostični priročnik“ pomeni diagnostični priročnik za aviarno influenco, določen v Prilogi k Odločbi 2006/437/ES.
                     
                  
         
            Člen 4
            Odobreni reprodukcijski obrati
            Odobreni reprodukcijski obrati izpolnjujejo naslednje pogoje:
            
                        (a)
                     
                     
                        reprodukcijski obrat mora biti v skladu s pogoji, določenimi v Prilogi II, odobren s strani pristojnega organa, ter imeti dodeljeno številko odobritve;
                     
                  
                        (b)
                     
                     
                        navedeno številko odobritve je moral organ sporočiti Komisiji;
                     
                  
                        (c)
                     
                     
                        naziv in številka odobritve reprodukcijskega obrata morata biti navedena na seznamu reprodukcijskih obratov, ki ga pripravi Komisija;
                     
                  
                        (d)
                     
                     
                        pristojni organ mora nemudoma umakniti ali začasno preklicati odobritev reprodukcijskega obrata, če ta ni več v skladu s pogoji, določenimi v Prilogi II, in o tem nemudoma obvestiti Komisijo.
                     
                  
         
            Člen 5
            Uvozni pogoji
            Uvoz ptic se odobri le, če ptice izpolnjujejo naslednje pogoje:
            
                        (a)
                     
                     
                        ptice so ptice, vzrejene v ujetništvu;
                     
                  
                        (b)
                     
                     
                        ptice morajo izvirati iz tretjih držav ali delov tretjih držav iz Priloge I;
                     
                  
                        (c)
                     
                     
                        ptice prihajajo iz odobrenih reprodukcijskih obratov, ki so v skladu s pogoji iz člena 4;
                     
                  
                        (d)
                     
                     
                        na pticah je bil 7 do 14 dni pred pošiljanjem opravljen laboratorijski preskus za dokaz virusa, ki je bil negativen za vse viruse aviarne influence in atipične kokošje kuge;
                     
                  
                        (e)
                     
                     
                        ptice niso bile cepljene proti aviarni influenci;
                     
                  
                        (f)
                     
                     
                        ptice spremlja veterinarsko spričevalo v skladu z vzorcem iz Priloge III („veterinarsko spričevalo“);
                     
                  
                        (g)
                     
                     
                        ptice so označene z individualno identifikacijsko številko na brezšivno sklenjenem obročku ali mikročipu, ki ima enkratno oznako, v skladu s členom 66(2) Uredbe Komisije (ES) št. 865/2006 (7);
                     
                  
                        (h)
                     
                     
                        individualna identifikacijska številka na nožnem obročku ali mikročipu, določena v točki (g), mora vsebovati vsaj naslednje:
                        
                                    —
                                 
                                 
                                    oznako ISO tretje države izvoznice, ki izvaja identifikacijo,
                                 
                              
                                    —
                                 
                                 
                                    neponovljivo serijsko številko;
                                 
                              
                  
                        (i)
                     
                     
                        individualna identifikacijska številka, določena v točki (g), mora biti vpisana v veterinarskem spričevalu;
                     
                  
                        (j)
                     
                     
                        ptice se prevažajo v novih zabojnikih, ki so na zunanji strani posamično označeni z identifikacijsko številko, ki mora ustrezati identifikacijski številki, navedeni v veterinarskem spričevalu.
                     
                  
         
            Člen 6
            Odobreni karantenski objekti in centri
            Odobreni karantenski objekti in centri izpolnjujejo osnovne pogoje iz Priloge IV.
            Vsaka država članica pripravi in posodablja seznam odobrenih karantenskih objektov in centrov ter njihovih številk odobritve, in ga da na voljo Komisiji, drugim državam članicam in javnosti.
         
         
            Člen 7
            Neposreden prevoz ptic v odobrene karantenske objekte ali centre
            Ptice se prevažajo neposredno od mejne kontrolne točke do odobrenega karantenskega objekta ali centra v kletkah ali zabojnikih.
            Skupen čas potovanja od navedene točke do karantenskega objekta ali centra običajno ne sme presegati devetih ur.
            Če se za to potovanje uporabljajo vozila, jih mora pristojni organ zapečatiti z zalivko, ki je ni mogoče ponarediti ali uničiti.
         
         
            Člen 8
            Potrdilo
            Uvozniki ali njihovi zastopniki zagotovijo pisno potrdilo v uradnem jeziku vstopne države članice, ki ga je podpisala oseba, odgovorna za karantenski objekt ali center, in potrjuje, da bodo ptice sprejete v karanteno.
            Navedeno potrdilo:
            
                        (a)
                     
                     
                        jasno navede naziv in naslov ter številko odobritve karantenskega objekta ali centra;
                     
                  
                        (b)
                     
                     
                        prispe na mejno kontrolno točko po elektronski pošti ali po telefaksu pred prihodom pošiljke na to točko ali jo uvoznik ali njegov zastopnik predloži, preden se ptice spustijo z mejne kontrolne točke.
                     
                  
         
            Člen 9
            Prevoz ptic v Unijo
            Če se ptice v Unijo vnesejo preko države članice, ki ni namembna država članica, se sprejmejo vsi ukrepi za zagotovitev, da pošiljka prispe v namenjeno namembno državo članico.
         
         
            Člen 10
            Spremljanje prevoza ptic
            
               1.   Če zakonodaja Unije določa spremljanje ptic od mejne kontrolne točke do odobrenega karantenskega objekta ali centra v namembnem kraju, se zagotovi izmenjava naslednjih informacij:
               
                           (a)
                        
                        
                           uradni veterinar, odgovoren za mejno kontrolno točko, po sistemu TRACES uradno obvesti pristojni organ, odgovoren za odobreni karantenski objekt ali center v namembnem kraju pošiljke, o kraju izvora in namembnem kraju ptic;
                        
                     
                           (b)
                        
                        
                           oseba, odgovorna za odobreni karantenski objekt ali namembni center, po elektronski pošti ali po telefaksu v enem delovnem dnevu po prihodu pošiljke v karantenski objekt ali center uradno obvesti uradnega veterinarja, odgovornega za odobreni karantenski objekt ali center v namembnem kraju, da je pošiljka prispela na cilj;
                        
                     
                           (c)
                        
                        
                           uradni veterinar, odgovoren za odobreni karantenski objekt ali center v namembnem kraju pošiljke, v treh delovnih dneh po prihodu pošiljke v karantenski objekt ali center po sistemu TRACES uradno obvesti uradnega veterinarja, odgovornega za mejno kontrolno točko, ki ga je uradno obvestil o pošiljki, da je pošiljka prispela na svoj cilj.
                        
                     
            
               2.   Če pristojni organ, odgovoren za mejno kontrolno točko, utemeljeno ugotovi, da ptice, prijavljene kot namenjene za odobreni karantenski objekt ali center, niso prispele na cilj v treh delovnih dneh od pričakovanega datuma prihoda pošiljke v karantenski objekt ali center, pristojni organ sprejme ustrezne ukrepe v zvezi z osebo, odgovorno za pošiljko.
            
         
         
            Člen 11
            Karantenski predpisi
            
               1.   Ptice so v karanteni vsaj 30 dni v odobrenem karantenskem objektu ali centru („karantena“).
            
            
               2.   Vsaj na začetku in koncu karantene vsake pošiljke mora uradni veterinar opraviti kontrolo karantenskih pogojev, vključno s pregledom evidenc o smrtnosti in kliničnim pregledom ptic v odobrenem karantenskem objektu ali vsaki enoti odobrenega karantenskega centra.
               Vendar uradni veterinar izvaja preglede pogosteje, če to zahtevajo bolezenske razmere.
            
         
         
            Člen 12
            Preiskave, vzorčenje in preskušanje, ki jih je treba izvajati v zvezi s pošiljko med karanteno
            
               1.   Postopki preiskav, vzorčenja in preskušanja za aviarno influenco in atipično kokošjo kugo, določeni v Prilogi V, se izvedejo po prispetju ptic v karanteno.
            
            
               2.   Če se uporabljajo kontrolne ptice, se v odobrenem karantenskem objektu ali v vsaki enoti odobrenega karantenskega centra uporabi vsaj 10 kontrolnih ptic.
            
            
               3.   Kontrolne ptice, ki se uporabljajo za postopke preiskav, vzorčenja in preskušanja:
               
                           (a)
                        
                        
                           so stare vsaj tri tedne in samo enkrat uporabljene v ta namen;
                        
                     
                           (b)
                        
                        
                           so zaradi razpoznavnosti označene z nožnimi obročki ali z drugimi neodstranljivimi oznakami;
                        
                     
                           (c)
                        
                        
                           niso cepljene in so potrjene kot serološko negativne za aviarno influenco in atipično kokošjo kugo v obdobju 14 dni pred začetkom karantene;
                        
                     
                           (d)
                        
                        
                           so pred prispetjem ptic v skupni zračni prostor nameščene v odobrenem karantenskem objektu ali v enoti odobrenega karantenskega centra ter kar najbliže pticam, da je tako zagotovljen stik kontrolnih ptic z izločki karantenskih ptic.
                        
                     
         
         
            Člen 13
            Ukrepi v primeru suma bolezni v odobrenem karantenskem objektu ali centru
            
               1.   Če obstaja med karanteno v odobrenem karantenskem objektu sum, da je ena ali več ptic in/ali kontrolnih ptic okuženih z aviarno influenco ali atipično kokošjo kugo, se izvedejo naslednji ukrepi:
               
                           (a)
                        
                        
                           pristojni organ postavi odobreni karantenski objekt pod uradni nadzor;
                        
                     
                           (b)
                        
                        
                           navedenim pticam in kontrolnim pticam se odvzamejo vzorci za virološko preiskavo, kakor je opredeljeno v točki 2 Priloge V, in se ustrezno analizirajo;
                        
                     
                           (c)
                        
                        
                           nobena ptica ne vstopi v odobreni karantenski objekt ali ga zapusti, dokler se sum ne izključi.
                        
                     
            
               2.   Če se potrdi sum na aviarno influenco ali atipično kokošjo kugo v prizadetem odobrenem karantenskem objektu, kot je navedeno v odstavku 1, se izvedejo naslednji ukrepi:
               
                           (a)
                        
                        
                           vse ptice in kontrolne ptice v odobrenem karantenskem objektu se usmrtijo in uničijo;
                        
                     
                           (b)
                        
                        
                           odobreni karantenski objekt se očisti in razkuži;
                        
                     
                           (c)
                        
                        
                           dokler ne mine 21 dni od zaključnega čiščenja in razkuženja, se v odobreni karantenski objekt ne namestijo nobene ptice.
                        
                     
            
               3.   Če obstaja med karanteno v odobrenem karantenskem centru sum, da je ena ali več ptic in/ali kontrolnih ptic v enoti karantenskega centra okuženih z aviarno influenco ali atipično kokošjo kugo, se izvedejo naslednji ukrepi:
               
                           (a)
                        
                        
                           pristojni organ postavi odobreni karantenski center pod uradni nadzor;
                        
                     
                           (b)
                        
                        
                           navedenim pticam in kontrolnim pticam se odvzamejo vzorci za virološko preiskavo, kakor je opredeljeno v točki 2 Priloge V, in se ustrezno analizirajo;
                        
                     
                           (c)
                        
                        
                           nobena ptica ne vstopi v odobreni karantenski center ali ga zapusti, dokler se sum ne izključi.
                        
                     
            
               4.   Če se potrdi sum na aviarno influenco ali atipično kokošjo kugo v prizadeti enoti odobrenega karantenskega centra, kot je navedeno v odstavku 3, se izvedejo naslednji ukrepi:
               
                           (a)
                        
                        
                           vse ptice in kontrolne ptice v prizadeti enoti odobrenega karantenskega centra se usmrtijo in uničijo;
                        
                     
                           (b)
                        
                        
                           zadevna enota se očisti in razkuži;
                        
                     
                           (c)
                        
                        
                           odvzamejo se naslednji vzorci:
                           
                                       (i)
                                    
                                    
                                       če se uporabljajo kontrolne ptice, se ne prej kakor 21 dni po zaključnem čiščenju in razkuženju zadevne enote kontrolnim pticam v preostalih karantenskih enotah odvzamejo vzorci za serološko preiskavo, kot je določeno v Prilogi V, ali
                                    
                                 
                                       (ii)
                                    
                                    
                                       če se kontrolne ptice ne uporabljajo, je treba med 7. in 15. dnem po zaključnem čiščenju in razkuženju kontrolnim pticam v preostalih karantenskih enotah odvzeti vzorce za virološko preiskavo, kot je določeno v točki 2 Priloge V;
                                    
                                 
                     
                           (d)
                        
                        
                           dokler rezultati vzorčenja iz točke (c) niso potrjeni kot negativni, nobena ptica ne zapusti odobrenega karantenskega centra.
                        
                     
            
               5.   Države članice obvestijo Komisijo o kakršnih koli ukrepih, sprejetih po tem členu.
            
         
         
            Člen 14
            Odstopanja v zvezi s pozitivnim izidom za nizko patogeno aviarno influenco in atipično kokošjo kugo v odobrenem karantenskem objektu ali centru
            
               1.   Če se med karanteno ugotovi, da je ena ali več ptic in/ali kontrolnih ptic okuženih z nizko patogeno aviarno influenco ali atipično kokošjo kugo, lahko pristojni organ na podlagi ocene tveganja dovoli odstopanja od ukrepov iz člena 13(2)(a) in člena (4)(a), pod pogojem, da taka odstopanja ne ogrožajo nadzora bolezni (odstopanje).
               Države članice o vseh takih odstopanjih nemudoma obvestijo Komisijo.
            
            
               2.   Če uradni veterinar pregleda odobreni karantenski objekt ali center, ki mu je bilo dovoljeno odstopanje, in je bilo ugotovljeno, da je ena ali več ptic in/ali kontrolnih ptic okuženih z nizko patogeno aviarno influenco ali atipično kokošjo kugo, se izvedejo ukrepi v skladu z odstavki 3 do 7.
               Države članice o vseh takih ukrepih nemudoma obvestijo Komisijo.
            
            
               3.   V primeru pozitivnega izida za nizko patogeno aviarno influenco se namesto standardnih vzorcev, kot jih določa diagnostični priročnik za laboratorijske preskuse, 21 dni po zadnjem pozitivnem izidu za nizko patogeno aviarno influenco v odobrenem karantenskem objektu ali v vsaki enoti odobrenega karantenskega centra ter v razmaku 21 dni odvzame naslednje vzorce:
               
                           (a)
                        
                        
                           vzorce vseh poginulih kontrolnih ptic ali drugih ptic, ki so prisotne v času vzorčenja;
                        
                     
                           (b)
                        
                        
                           brise sapnika/žrela in kloake vsaj 60 ptic ali vseh ptic, če jih je v odobrenem karantenskem objektu ali v zadevni enoti odobrenega karantenskega centra prisotnih manj kot 60; ali, če so ptice majhne, eksotične ali niso vajene rokovanja ali je rokovanje z njimi nevarno za ljudi, je treba zbrati vzorce svežih izločkov; vzorčenje in laboratorijsko preskušanje takšnih vzorcev se morata nadaljevati, dokler ne pride do dveh zaporednih negativnih laboratorijskih rezultatov, ki morata biti v razmaku vsaj 21 dni.
                        
                     Vendar lahko pristojni organ na podlagi rezultatov ocene tveganja odobri odstopanja od velikosti vzorca, določenega v tem odstavku.
            
            
               4.   V primeru pozitivnega izida za atipično kokošjo kugo lahko pristojni organ dovoli odstopanje, če je bilo v 30 dneh po poginu ali kliničnem okrevanju zadnjega primera navedene bolezni izvedeno vzorčenje z negativnim rezultatom, v skladu s točkama 1 in 2 Priloge V, brez upoštevanja določenega časovnega obdobja.
            
            
               5.   Ptic se ne odpusti iz karantene, dokler ne preteče vsaj obdobje laboratorijskega preskušanja, določeno v odstavku 3.
            
            
               6.   Odobreni karantenski objekt ali zadevna enota odobrenega karantenskega centra se po izpraznitvi očisti in razkuži. Vse snovi ali odpadke, ki bi bili lahko kontaminirani, pa tudi odpadke, ki so nastali v obdobju laboratorijskega preskušanja, določenem v odstavku 3, je treba odstraniti na način, ki preprečuje širjenje patogena in zagotavlja popolno uničenje virusa nizko patogene aviarne influence ali atipične kokošje kuge.
            
            
               7.   V odobrenem karantenskem objektu ali centru se ponovna naselitev ne izvede pred iztekom obdobja 21 dni po datumu zaključnega čiščenja in razkuženja, kot je določeno v odstavku 6.
            
         
         
            Člen 15
            Ukrepi v primeru suma na klamidiozo
            Če med karanteno v odobrenem karantenskem objektu ali centru obstaja ali se potrdi sum, da so papige (psittaciformes) okužene z bakterijo Chlamydophila psittaci, se vse ptice v pošiljki zdravijo po metodi, ki jo odobri pristojni organ, in karantena se podaljša vsaj za dva meseca po datumu zadnjega zabeleženega primera.
         
         
            Člen 16
            Sprostitev iz karantene
            Ptice se sprostijo iz karantene v odobrenem karantenskem objektu ali centru le na podlagi pisnega dovoljenja, ki ga izda uradni veterinar.
         
         
            Člen 17
            Uradno obveščanje in zahteve za poročanje
            
               1.   Države članice Komisiji v 24 urah sporočijo vsak primer aviarne influence in atipične kokošje kuge v odobrenem karantenskem objektu ali centru.
            
            
               2.   Države članice Komisiji vsako leto sporočijo naslednje podatke:
               
                           (a)
                        
                        
                           število ptic, uvoženih preko odobrenih karantenskih objektov ali centrov po vrsti in po izvornem odobrenem reprodukcijskem obratu;
                        
                     
                           (b)
                        
                        
                           informacije o stopnji umrljivosti za uvožene ptice od postopka za izdajo veterinarskega spričevala v državi izvora do konca karantene;
                        
                     
                           (c)
                        
                        
                           število primerov pozitivne ugotovitve prisotnosti aviarne influence, atipične kokošje kuge in bakterije Chlamydophila psittaci v odobrenih karantenskih objektih ali centrih.
                        
                     
         
         
            Člen 18
            Stroški karantene
            Vsi stroški karantene, nastali ob uporabi te uredbe, bremenijo uvoznika.
         
         
            Člen 19
            Razveljavitev
            Uredba (ES) št. 318/2007 se razveljavi.
            Sklici na razveljavljeno uredbo se upoštevajo kot sklici na to uredbo in se berejo v skladu s korelacijsko tabelo v Prilogi VII.
         
         
            Člen 20
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 7. januarja 2013
            
               
                  Za Komisijo
               
               
                  Predsednik
               
               José Manuel BARROSO
            
         
         
            (1)  UL L 268, 24.9.1991, str. 56.
         
            (2)  UL L 268, 14.9.1992, str. 54.
         
            (3)  UL L 84, 24.3.2007, str. 7.
         
            (4)  Glej Prilogo VI.
         
            (5)  UL L 10, 14.1.2006, str. 16.
         
            (6)  UL L 237, 31.8.2006, str. 1.
         
            (7)  UL L 166, 19.6.2006, str. 1.
      
      
         
            PRILOGA I
            
               Seznam tretjih držav, iz katerih je dovoljen uvoz ptic, vzrejenih v ujetništvu
            
            
                        1.
                     
                     
                        Tretje države ali deli tretjih držav v stolpcih 1 in 3 tabele v delu 1 Priloge I k Uredbi Komisije (ES) št. 798/2008 (1), stolpec 4 navedene tabele pa določa vzorec veterinarskega spričevala za vzrejno ali proizvodno perutnino, razen ratitov (BPP).
                     
                  
                        2.
                     
                     
                        Argentina.
                     
                  
                        3.
                     
                     
                        Filipini: Regija glavnega mesta.
                     
                  
               (1)  UL L 226, 23.8.2008, str. 1.
         
      
      
         
            PRILOGA II
            
               Pogoji, ki urejajo odobritev reprodukcijskih obratov v tretjih državah izvora, kot določa člen 4
            
            POGLAVJE 1
            
               Odobritev reprodukcijskih obratov
            
            Za pridobitev odobritve, kot je določena v členu 4, reprodukcijski obrat izpolnjuje pogoje, določene v tem poglavju.
            
                        1.
                     
                     
                        Reprodukcijski obrat mora biti jasno razmejen in ločen od okolice ali pa morajo biti živali zaprte in nastanjene tako, da ne predstavljajo zdravstvenega tveganja za gospodarstva, katerih zdravstveni status bi lahko bil ogrožen.
                     
                  
                        2.
                     
                     
                        Imeti mora ustrezna sredstva za ulovitev, zaprtje in izolacijo živali ter imeti na razpolago ustrezne odobrene karantenske objekte in odobrene postopke za živali, ki prihajajo iz neodobrenih obratov.
                     
                  
                        3.
                     
                     
                        Oseba, odgovorna za reprodukcijski obrat, mora imeti ustrezne izkušnje z reprodukcijo ptic.
                     
                  
                        4.
                     
                     
                        V reprodukcijskem obratu ne sme biti aviarne influence, atipične kokošje kuge in bakterije Chlamydophila psittaci; za potrdilo, da v obratu ni teh bolezni, pristojni organ oceni zapise o zdravstvenem stanju živali, ki so jih vodili najmanj tri leta pred datumom zahtevka za odobritev, ter rezultate kliničnih in laboratorijskih preskusov, opravljenih na živalih v obratu. Vendar se novi reprodukcijski obrati odobrijo le na podlagi rezultatov kliničnih in laboratorijskih preskusov, opravljenih na živalih v takih obratih.
                     
                  
                        5.
                     
                     
                        Voditi mora posodobljene evidence, ki navajajo:
                        
                                    (a)
                                 
                                 
                                    število in identiteto (starost, spol, vrsto in individualno identifikacijsko številko, kjer je to mogoče) živali vseh vrst, prisotnih v reprodukcijskem obratu;
                                 
                              
                                    (b)
                                 
                                 
                                    število in identiteto (starost, spol, vrsto in individualno identifikacijsko številko, kjer je to mogoče) živali, ki prispejo v reprodukcijski obrat ali ga zapustijo, skupaj s podatki o njihovem izvoru ali namembnosti, prevozu iz reprodukcijskega obrata ali v reprodukcijski obrat ter o zdravstvenem statusu živali;
                                 
                              
                                    (c)
                                 
                                 
                                    rezultate krvnih testov ali drugih diagnostičnih postopkov;
                                 
                              
                                    (d)
                                 
                                 
                                    primere bolezni in, če je to ustrezno, izvedeno zdravljenje;
                                 
                              
                                    (e)
                                 
                                 
                                    rezultate post-mortem pregledov živali, ki so poginile v reprodukcijskem obratu, vključno z mrtvorojenimi živalmi;
                                 
                              
                                    (f)
                                 
                                 
                                    opažanja v obdobju izolacije ali karantene.
                                 
                              
                  
                        6.
                     
                     
                        Reprodukcijski obrat mora imeti dogovor s pristojnim laboratorijem za opravljanje post-mortem pregledov ali pa imeti enega ali več ustreznih prostorov, kjer take preglede lahko opravlja pristojna oseba pod nadzorom uradno odobrenega veterinarja.
                     
                  
                        7.
                     
                     
                        Reprodukcijski obrat mora imeti bodisi ustrezne dogovore bodisi objekte znotraj obrata za ustrezno odstranjevanje trupel živali, ki so poginile zaradi bolezni ali so bile evtanazirane.
                     
                  
                        8.
                     
                     
                        Reprodukcijski obrat mora zagotoviti, s pogodbo ali drugim pravnim instrumentom, storitve veterinarja, ki ga je odobril pristojni organ in je pod nadzorom pristojnega organa tretje države izvoza in ki:
                        
                                    (a)
                                 
                                 
                                    zagotavlja, da so ustrezni ukrepi za nadzorovanje in obvladovanje bolezni v zvezi s stanjem bolezni v zadevni državi odobreni s strani pristojnih organov in se uporabljajo v reprodukcijskem obratu. Taki ukrepi vključujejo:
                                    
                                                (i)
                                             
                                             
                                                letni načrt nadzorovanja živalskih bolezni, vključno z ustrezno kontrolo živali glede zoonoz;
                                             
                                          
                                                (ii)
                                             
                                             
                                                klinično, laboratorijsko in post-mortem preskušanje živali, za katere se sumi, da so okužene s prenosljivimi boleznimi;
                                             
                                          
                                                (iii)
                                             
                                             
                                                po potrebi cepljenje dovzetnih živali proti infekcijskim boleznim v skladu s Priročnikom diagnostičnih testov in cepiv za kopenske živali Svetovne organizacije za zdravje živali (OIE);
                                             
                                          
                              
                                    (b)
                                 
                                 
                                    zagotavlja, da se vsi sumljivi pogini ali prisotnost kakršnih koli drugih znakov, ki nakazujejo, da so živali obolele za aviarno influenco, atipično kokošjo kugo ali bakterijo Chlamydophila psittaci, nemudoma uradno sporočijo pristojnemu organu tretje države;
                                 
                              
                                    (c)
                                 
                                 
                                    zagotavlja, da so bile živali, ki prispejo v reprodukcijski obrat, izolirane, kakor je potrebno, ter v skladu z zahtevami te uredbe in navodili, če obstajajo, ki jih izda pristojni organ;
                                 
                              
                                    (d)
                                 
                                 
                                    je odgovoren za vsakodnevno skladnost z zahtevami v zvezi z zdravstvenim varstvom živali te uredbe in zakonodaje Unije o dobrobiti živali med prevozom.
                                 
                              
                  
                        9.
                     
                     
                        Če reprodukcijski obrat goji živali, namenjene za laboratorije, ki opravljajo poskuse, morata biti splošna oskrba in nastanitev takih živali v skladu z zahtevami iz člena 33 Direktive 2010/63/EU Evropskega parlamenta in Sveta (1).
                     
                  POGLAVJE 2
            
               Ohranjanje odobritve reprodukcijskih obratov
            
            Reprodukcijski obrati ostanejo odobreni le, če so v skladu s pogoji iz tega poglavja.
            
                        1.
                     
                     
                        Prostori so pod nadzorom uradnega veterinarja pristojnega organa, ki:
                        
                                    (a)
                                 
                                 
                                    zagotovi, da se izpolnjujejo pogoji, opredeljeni v tej uredbi;
                                 
                              
                                    (b)
                                 
                                 
                                    najmanj enkrat letno obišče prostore reprodukcijskega obrata;
                                 
                              
                                    (c)
                                 
                                 
                                    opravlja revizijo dejavnosti odobrenega veterinarja in izvajanje letnega programa za nadzor bolezni;
                                 
                              
                                    (d)
                                 
                                 
                                    preveri, da rezultati kliničnih, post-mortem in laboratorijskih preskusov na živalih niso pokazali pojava aviarne influence, atipične kokošje kuge ali bakterije Chlamydophila psittaci.
                                 
                              
                  
                        2.
                     
                     
                        V reprodukcijski obrat se v skladu z določbami te uredbe sprejmejo le živali, ki prihajajo iz drugega odobrenega reprodukcijskega obrata.
                     
                  
                        3.
                     
                     
                        Reprodukcijski obrat vodi evidence iz točke 5 poglavja 1 najmanj deset let po datumu odobritve.
                     
                  POGLAVJE 3
            
               Karantena ptic, vnesenih iz drugih virov, kot so odobreni reprodukcijski obrati
            
            Z odstopanjem od točke 2 poglavja 2 se lahko ptice, vnesene iz drugih virov, kot so odobreni reprodukcijski obrati, vnesejo v reprodukcijski obrat, ko pristojni organ odobri tak vnos, pod pogojem, da se za te živali uvede karantena v skladu z navodili, ki jih je izdal pristojni organ pred njihovim vnosom v zbirko. Obdobje karantene mora trajati najmanj 30 dni.
            POGLAVJE 4
            
               Začasen preklic odobritve, odvzem odobritve ali ponovna odobritev reprodukcijskih obratov
            
            Postopki za delni ali popolni začasni preklic odobritve, odvzem odobritve ali ponovno odobritev reprodukcijskih obratov so v skladu s pogoji iz tega poglavja.
            
                        1.
                     
                     
                        Če pristojni organ ugotovi, da reprodukcijski obrat ne izpolnjuje več pogojev iz poglavij 1 in 2 ali da se je spremenila uporaba in se ne uporablja več izključno za reprodukcijo ptic, začasno prekliče ali odvzame odobritev takega obrata.
                     
                  
                        2.
                     
                     
                        Če pristojni organ prejme uradno obvestilo o sumu aviarne influence, atipične kokošje kuge ali bakterije Chlamydophila psittaci, začasno prekliče odobritev reprodukcijskega obrata, dokler se sum uradno ne izključi. Pristojni organ zagotovi, da se sprejmejo ukrepi, potrebni za potrditev ali izključitev suma ter za preprečitev širjenja bolezni, v skladu z zahtevami zakonodaje Unije, ki ureja ukrepe, ki jih je treba sprejeti proti zadevni bolezni, in o trgovanju z živalmi.
                     
                  
                        3.
                     
                     
                        Če se sum bolezni potrdi, lahko pristojni organ ponovno odobri reprodukcijski obrat v skladu s poglavjem 1 le po:
                        
                                    (a)
                                 
                                 
                                    izkoreninjenju bolezni in vira okužbe v reprodukcijskem obratu;
                                 
                              
                                    (b)
                                 
                                 
                                    ustreznem čiščenju in razkuženju reprodukcijskega obrata;
                                 
                              
                                    (c)
                                 
                                 
                                    izpolnitvi pogojev, ki so določeni v poglavju 1, razen točke 4.
                                 
                              
                  
                        4.
                     
                     
                        Pristojni organ nemudoma obvesti Komisijo o začasnem preklicu odobritve, odvzemu odobritve ali ponovni odobritvi reprodukcijskega obrata.
                     
                  
               (1)  UL L 276, 20.10.2010, str. 33.
         
      
      
         
            PRILOGA III
            
               Veterinarsko spričevalo iz točke (f) člena 5 za uvoz nekaterih ptic, razen perutnine, namenjene za odpošiljanje v Unijo
            
            
               
            Besedilo slike
            
               Del I: Podrobnosti odpremljene pošiljke
               DRŽAVA
               Veterinarsko spričevalo Evropski uniji
               I.1. Pošiljatelj
               Ime
               Naslov
               Telefon
               I.2. Referenčna številka spričevala
               I.2.a.
               I.3. Osrednji pristojni organ
               I.4. Lokalni pristojni organ
               I.5. Prejemnik
               Ime
               Naslov
               Poštna številka
               Telefon
               I.6.
               I.7. Država izvora
               Oznaka ISO
               I.8. Regija izvora
               Oznaka
               I.9. Namembna država
               Oznaka ISO
               I.10.
               I.11. Kraj izvora
               Gospodarstvo
               Ime
               Številka odobritve
               Naslov
               I.12. Namembni kraj
               Ime
               Številka odobritve
               Naslov
               I.13. Kraj natovarjanja
               Naslov
               Številka odobritve
               I.14. Datum pošiljanja
               Čas pošiljanja
               I.15. Prevozno sredstvo
               Letalo
               Ladja
               Železniški vago
               Cestno prevozno sredstvo
               Drugo
               Identifikacija
               Dokumentarne reference:
               I.16. Mejna kontrolna točka vstopa v EU
               I.17. Št. CITES
               I.18. Opis blaga
               I.19. Oznaka blaga (oznaka HS)
               I.20. Število/količina
               I.21.
               I.22. Število pakiranj
               I.23. Identifikacija kontejnerja / številka zalivke
               I.24.
               I.25. Blago s spričevalom za
               Karantena
               I.26.
               I.27. Za uvoz ali vstop v EU
               I.28. Identifikacija blaga
               Vrsta
               (znanstveno ime)
               Sistem identifikacije
               Identifikacijska številka
               Količina
            
            
               
            Besedilo slike
            
               Del II: Certificiranje
               DRŽAVA
               V ujetništvu vzrejene ptice
               II.a. Referenčna številka spričevala
               II.b.
               II.1. Potrdilo o zdravstvenem stanju
               Podpisani uradni veterinar … (vstavite ime tretje države) potrjujem:
               II.1.1. Ptice so bile gojene v reprodukcijskih obratih, ki jih je na ozemlju države izvoznice za ta namen odobril pristojni organ za najmanj 21 dni ali od izvalitve.
               II.1.2. Ptice so vzrejene v ujetništvu (ptice niso bile ujete v divjini in so bile izvaljene in vzrejene v ujetništvu od staršev, ki so se parili ali so bile njihove gamete kako drugače prenesene v ujetništvo).
               II.1.3. Ptice iz točke I.28 so bile danes, v roku 48 ur ali zadnji delovni dan pred odpošiljanjem klinično pregledane in je bilo ugotovljeno, da nimajo očitnih znakov bolezni.
               II.1.4. Atipična kokošja kuga in aviarna influenca pri perutnini in drugih pticah v ujetništvu ter psitakoza pri papigah (psittaciformes) (1) so bolezni, ki jih je treba obvezno prijaviti.
               II.1.5. Ptice prihajajo z gospodarstva, za katerega ne veljajo omejitve glede zdravstvenega stanja živali v zvezi s katero koli boleznijo iz II.1.4.
               II.1.6. Na izvornem gospodarstvu ali na območju s polmerom 10 km vsaj 30 dni niso bili prijavljeni izbruhi aviarne influence in atipične kokošje kuge.
               II.1.7. Samo v primeru papig (psittaciformes) (1): v reprodukcijskih obratih v zadnjih 60 dneh ni bilo poročil o izbruhih psitakoze.
               II.1.8. Na pticah je bil 7 do 14 dni pred pošiljanjem opravljen laboratorijski test za odkrivanje virusa, ki je bil negativen za vse viruse aviarne influence in atipične kokošje kuge.
               II.1.9. Ptice niso bil cepljene proti aviarni influenci.
               II.1.10. Ptice:
               (2) [niso bile cepljene proti atipični kokošji kugi.]
               ali
               (2) [so bile cepljene proti atipični kokošji kugi z:
               ime in vrsta (živ ali inaktiviran) seva virusa atipične kokošje kuge, uporabljenega v cepivu(-ih))
               v starosti … tednov.]
               II.2. Prevoz ptic:
               II.2.1. Prevoz živali vrst, ki so naštete na seznamu CITES, se opravi v skladu s „smernicami CITES za prevoz“.
               II.2.2. Ptice, opisane v tem spričevalu, se prevažajo v kletkah ali zabojnikih, ki:
               (a) vsebujejo samo ptice, ki prihajajo iz istega reprodukcijskega obrata;
               (b) vsebujejo samo ptice iste vrste ali vsebujejo različne kompartmente, vsak kompartment pa vsebuje samo ptice iste vrste;
               (c) so označeni z nazivom in naslovom obrata izvora in s posebno registrsko številko obrata ter s posebno identifikacijsko številko kletke ali zabojnika;
               (d) so narejeni tako da:
               (i) onemogočajo izgubljanje iztrebkov in zmanjšujejo izgubljanje perja med prevozom;
               (ii) omogočajo vizualni pregled ptic;
               (iii) omogočajo čiščenje in razkuževanje;
            
            
               
            Besedilo slike
            
               DRŽAVA
               V ujetništvu vzrejene ptice
               II.a. Referenčna številka spričevala
               II.b.
               (e) se uporabljajo prvič in so bili, kakor tudi vozilo, na katerem so natovorjeni, pred nakladanjem očiščeni in razkuženi v skladu z navodili pristojnega organa;
               (f) so v primeru zračnega prevoza vsaj v skladu z najnovejšimi predpisi IATA (Mednarodno združenje letalskih prevoznikov), ki urejajo prevoz živih živali.
               Opombe
               Del I
               Rubrika I.11: Kraj izvora: gospodarstvo je lahko le reprodukcijski obrat v skladu z opredelitvijo iz Izvedbene uredbe Komisije (EU) št. 139/2013.
               Rubrika I.15: Registrska številka (železniških vagonov ali kontejnerjev in tovornjakov), številka leta (letala) ali ime (ladje). V primeru razkladanja in ponovnega nakladanja je treba zagotoviti ločene podatke.
               Rubrika I.19: uporabite ustrezne oznake HS: 01.06.31, 01.06.32, 01.06.39.
               Rubrika I.23: Identifikacija zabojnika: vsako kletko/zabojnik/kompartment je treba identificirati.
               Del II
               (1) Uporablja se samo v primeru papig (psittaciformes).
               (2) Neustrezno črtati.
               Opomba uvozniku: to spričevalo je zgolj v veterinarske namene in mora spremljati pošiljko do mejne kontrolne točke.
               Ta pošiljka mora biti po pregledu ob uvozu na mejni kontrolni točki prepeljana neposredno v odobren karantenski objekt ali center.
               Spričevalo velja 10 dni. V primeru ladijskega prevoza se veljavnost podaljša za čas ladijskega potovanja.
               Uradni veterinar
               Ime (z velikimi tiskanimi črkami):
               Izobrazba in naziv:
               Datum:
               Podpis:
               Žig:
            
         
      
      
         
            PRILOGA IV
            
               Minimalni pogoji za odobrene karantenske objekte in centre za ptice iz člena 6
            
            Odobreni karantenski objekti ali centri izpolnjujejo pogoje iz poglavij 1 in 2.
            POGLAVJE 1
            
               Konstrukcija in oprema karantenskih objektov ali centrov
            
            
                     
                        1.
                     
                     
                        Karantenski objekt ali center mora biti v posebni stavbi ali stavbah, ločenih od drugih perutninskih gospodarstev in gospodarstev z drugimi pticami, ter v oddaljenosti, ki jo določi pristojni organ na podlagi ocene tveganja, ki upošteva epidemiologijo aviarne influence in atipične kokošje kuge. Vhodna/izhodna vrata morajo imeti ključavnico in biti opremljena z opozorilnimi znaki: „KARANTENA – Prepovedan vstop nepooblaščenim osebam“.
                     
                  
                     
                        2.
                     
                     
                        Vsaka karantenska enota karantenskega centra mora zajemati ločen zračni prostor.
                     
                  
                     
                        3.
                     
                     
                        Karantenski objekt ali center mora biti nedostopen za ptice, muhe in škodljivce ter zatesnljiv za izvajanje zaplinjevanja.
                     
                  
                     
                        4.
                     
                     
                        Odobren karantenski objekt in vsaka enota odobrenega karantenskega centra mora imeti opremo za umivanje rok.
                     
                  
                     
                        5.
                     
                     
                        Vhod in izhod odobrenega karantenskega objekta in vsake enote odobrenega karantenskega centra mora biti opremljen s sistemom dvojnih vrat.
                     
                  
                     
                        6.
                     
                     
                        Razkuževalne bariere morajo biti nameščene ob vseh vhodih/izhodih odobrenega karantenskega objekta in različnih enotah odobrenega karantenskega centra.
                     
                  
                     
                        7.
                     
                     
                        Vsa oprema mora biti narejena tako, da jo je mogoče čistiti in razkužiti.
                     
                  
                     
                        8.
                     
                     
                        Skladišče za krmo je treba zaščititi pred dostopom ptic in glodavcev ter proti mrčesu.
                     
                  
                     
                        9.
                     
                     
                        Na voljo mora biti zabojnik za shranjevanje stelje, zaščiten pred dostopom ptic in glodavcev.
                     
                  
                     
                        10.
                     
                     
                        Na voljo mora biti hladilnik in/ali zamrzovalnik za shranjevanje trupel.
                     
                  POGLAVJE 2
            
               Zahteve za upravljanje
            
            
                     
                        1.
                     
                     
                        Odobreni karantenski objekti in centri morajo:
                        
                                    (a)
                                 
                                 
                                    imeti učinkovit kontrolni sistem za zagotovitev ustreznega nadzorovanja živali;
                                 
                              
                                    (b)
                                 
                                 
                                    biti pod nadzorom in odgovornostjo uradnega veterinarja;
                                 
                              
                                    (c)
                                 
                                 
                                    izvajati čiščenje in razkuževanje v skladu s programom, ki ga odobri pristojni organ in po katerem sledi ustrezno obdobje mirovanja; uporabljena razkužila mora za ta namen odobriti pristojni organ.
                                 
                              
                  
                     
                        2.
                     
                     
                        Za vsako pošiljko ptic v karanteno:
                        
                                    (a)
                                 
                                 
                                    je treba odobren karantenski objekt ali enoto odobrenega karantenskega centra očistiti in razkužiti in jo za vsaj sedem dni pustiti prazno, preden se vnesejo uvožene ptice;
                                 
                              
                                    (b)
                                 
                                 
                                    pošiljka ptic mora prihajati iz enega samega odobrenega reprodukcijskega obrata v tretji državi izvora in biti vnesena v obdobju največ 48 ur;
                                 
                              
                                    (c)
                                 
                                 
                                    obdobje karantene se začne šele, ko je vnesena zadnja ptica;
                                 
                              
                                    (d)
                                 
                                 
                                    na koncu obdobja karantene je treba iz odobrenega karantenskega objekta ali enote odobrenega karantenskega centra odstraniti vse ptice ter ga očistiti in razkužiti.
                                 
                              
                  
                     
                        3.
                     
                     
                        Izvajati je treba previdnostne ukrepe za preprečevanje navzkrižne kontaminacije med vhodnimi in izhodnimi pošiljkami.
                     
                  
                     
                        4.
                     
                     
                        Nepooblaščenim osebam je prepovedan vstop v odobreni karantenski objekt ali center.
                     
                  
                     
                        5.
                     
                     
                        Osebe, ki vstopajo v odobreni karantenski objekt ali center, morajo nositi zaščitna oblačila in obutev.
                     
                  
                     
                        6.
                     
                     
                        Prepovedani so stiki med osebjem, ki bi lahko povzročili kontaminacijo med odobrenimi karantenskimi objekti ali enotami odobrenega karantenskega centra.
                     
                  
                     
                        7.
                     
                     
                        Na voljo mora biti ustrezna oprema za čiščenje in razkuženje.
                     
                  
                     
                        8.
                     
                     
                        Če se za identifikacijo ptic uporabljajo mikročipi, mora biti v odobrenem karantenskem objektu ali centru na voljo primeren čitalnik mikročipov.
                     
                  
                     
                        9.
                     
                     
                        Kletke ali zabojnike, ki se uporabljajo za prevoz, je treba v odobrenem karantenskem objektu ali centru temeljito očistiti in razkužiti, razen če se uničijo. Če so namenjeni za ponovno uporabo, morajo biti izdelani iz materiala, ki omogoča učinkovito čiščenje in razkuževanje. Kletke in zabojnike je treba uničiti tako, da se prepreči širjenje povzročiteljev bolezni.
                     
                  
                     
                        10.
                     
                     
                        Steljo in odpadni material je treba redno zbirati, shranjevati v zabojniku za steljo, in nato obdelati tako, da se prepreči širjenje povzročiteljev bolezni.
                     
                  
                     
                        11.
                     
                     
                        Trupla ptic je treba pregledati v uradnem laboratoriju, ki ga imenuje pristojni organ.
                     
                  
                     
                        12.
                     
                     
                        Potrebne preiskave in zdravljenje ptic je treba izvajati v posvetovanju z uradnim veterinarjem in pod njegovim nadzorom.
                     
                  
                     
                        13.
                     
                     
                        Uradnega veterinarja je treba obvestiti o boleznih in poginu ptic in/ali kontrolnih ptic med karanteno.
                     
                  
                     
                        14.
                     
                     
                        Oseba, ki je odgovorna za odobren karantenski objekt ali center, mora voditi evidenco:
                        
                                    (a)
                                 
                                 
                                    datumov, števila in vrste ptic, ki vstopajo v karanteno in jo zapuščajo, za vsako pošiljko;
                                 
                              
                                    (b)
                                 
                                 
                                    kopij veterinarskih spričeval in skupnih veterinarskih vhodnih dokumentov, ki spremljajo uvožene ptice;
                                 
                              
                                    (c)
                                 
                                 
                                    posameznih identifikacijskih številk uvoženih ptic; v primeru identifikacije z mikročipi se evidentirajo vsi podatki o vrstah uporabljenih mikročipov in čitalnikov;
                                 
                              
                                    (d)
                                 
                                 
                                    če se v karantenskem objektu ali centru uporabljajo kontrolne ptice, števila in kraja nastanitve kontrolnih ptic v karantenskem objektu ali centru;
                                 
                              
                                    (e)
                                 
                                 
                                    vseh pomembnih opažanj: vsakodnevnih primerov bolezni in števila poginov;
                                 
                              
                                    (f)
                                 
                                 
                                    datumov in rezultatov preskušanja;
                                 
                              
                                    (g)
                                 
                                 
                                    vrst in datumov zdravljenja;
                                 
                              
                                    (h)
                                 
                                 
                                    oseb, ki vstopajo v karantenski objekt ali center in izstopajo iz njega.
                                 
                              
                  
                     
                        15.
                     
                     
                        Evidenco iz točke 14 je treba hraniti vsaj deset let.
                     
                  POGLAVJE 3
            
               Začasen preklic odobritve, odvzem odobritve ali ponovna odobritev karantenskih objektov in centrov
            
            Postopki delnega ali popolnega začasnega preklica odobritve, odvzema odobritve ali ponovne odobritve karantenskih objektov so v skladu s pogoji iz tega poglavja.
            
                        1.
                     
                     
                        Če pristojni organ ugotovi, da karantenski objekt ali center več ne izpolnjuje pogojev iz poglavij 1 in 2 ali se je spremenila uporaba, ki ni več v skladu s členom 3(e) in (f), o tem dejstvu obvesti Komisijo. Taki karantenski objekti ali centri se ne uporabljajo za uvoz v skladu s to uredbo.
                     
                  
                        2.
                     
                     
                        Karantenski objekt ali center se ponovno odobri le, če so ponovno izpolnjeni pogoji iz poglavij 1 in 2.
                     
                  
      
      
         
            PRILOGA V
            
               Preiskave, vzorčenje in preskušanje za dokaz aviarne influence in atipične kokošje kuge
            
            
                     
                        1.
                     
                     
                        Med karanteno je treba pri kontrolnih pticah ali, če se kontrolne ptice ne uporabljajo, uvoženih pticah izvesti naslednje postopke:
                        
                                    (a)
                                 
                                 
                                    če se uporabljajo kontrolne ptice:
                                    
                                                (i)
                                             
                                             
                                                vzorce krvi za serološke preiskave je treba odvzeti vsem kontrolnim pticam v obdobju, ki ni krajše od 21 dni po njihovem vstopu v karanteno, in vsaj tri dni pred koncem karantene;
                                             
                                          
                                                (ii)
                                             
                                             
                                                če se pri kontrolnih pticah pokažejo pozitivni ali nedoločni serološki rezultati za vzorce iz točke (i), je treba pri uvoženih pticah opraviti virološke preiskave; kloakalne brise (ali feces) in brise sapnika/žrela je treba odvzeti vsaj 60 pticam ali vsem pticam, če je v pošiljki manj kot 60 ptic;
                                             
                                          
                              
                                    (b)
                                 
                                 
                                    če se kontrolne ptice ne uporabljajo, je treba opraviti virološke preiskave pri uvoženih pticah (serološke preiskave niso primerne). Brise sapnika/žrela in/ali kloakalne brise (ali feces) je treba odvzeti vsaj 60 pticam ali vsem pticam, če je v pošiljki manj kot 60 ptic, med prvimi 7. do 15. dnevi karantene.
                                 
                              
                  
                     
                        2.
                     
                     
                        Poleg preiskav, podrobno opisanih v točki 1, se odvzamejo naslednji vzorci za virološke preiskave:
                        
                                    (a)
                                 
                                 
                                    kloakalni brisi (ali feces) in brisi sapnika/žrela, če je izvedljivo, klinično bolnih ptic ali bolnih kontrolnih ptic;
                                 
                              
                                    (b)
                                 
                                 
                                    vsebine črevesja, možganov, sapnika, pljuč, jeter, vranice, ledvic in drugih očitno prizadetih organov kar najhitreje po nastopu smrti, in sicer:
                                    
                                                (i)
                                             
                                             
                                                mrtvih kontrolnih ptic in vseh ptic, ki so bile mrtve ob prispetju, ter tistih, ki so poginile v karanteni, ali
                                             
                                          
                                                (ii)
                                             
                                             
                                                v primeru visoke smrtnosti majhnih ptic v velikih pošiljkah, vsaj 10 % mrtvih ptic.
                                             
                                          
                              
                  
                     
                        3.
                     
                     
                        Vse virološko in serološko preskušanje vzorcev, odvzetih med karanteno, se mora izvajati v uradnih laboratorijih, ki jih imenujejo pristojni organi, ob uporabi diagnostičnih postopkov v skladu z diagnostičnim priročnikom za aviarno influenco in s Priročnikom diagnostičnih testov in cepiv za kopenske živali OIE za atipično kokošjo kugo. Za virološke preiskave je dovoljeno uporabiti zbirni vzorec, ki zajema do največ pet vzorcev posameznih ptic v enem zbirnem vzorcu. Vzorci fecesa morajo biti v zbirnem vzorcu ločeni od vzorcev drugih organov in tkiv.
                     
                  
                     
                        4.
                     
                     
                        Izolate virusov je treba poslati v nacionalni referenčni laboratorij.
                     
                  
      
      
         
            PRILOGA VI
            
               Razveljavljena uredba s seznamom njenih zaporednih sprememb
            
            
                        Uredba Komisije (ES) št. 318/2007
                     
                     
                        (UL L 84, 24.3.2007, str. 7)
                     
                  
                        Uredba Komisije (ES) št. 1278/2007
                     
                     
                        (UL L 284, 30.10.2007, str. 20)
                     
                  
                        Uredba Komisije (ES) št. 86/2008
                     
                     
                        (UL L 27, 31.1.2008, str. 8)
                     
                  
                        Uredba Komisije (ES) št. 311/2008
                     
                     
                        (UL L 93, 4.4.2008, str. 3)
                     
                  
                        Uredba Komisije (ES) št. 607/2008
                     
                     
                        (UL L 166, 27.6.2008, str. 18)
                     
                  
                        Uredba Komisije (ES) št. 754/2008
                     
                     
                        (UL L 205, 1.8.2008, str. 6)
                     
                  
                        Uredba Komisije (ES) št. 1219/2008
                     
                     
                        (UL L 330, 9.12.2008, str. 4)
                     
                  
                        Uredba Komisije (ES) št. 1294/2008
                     
                     
                        (UL L 340, 19.12.2008, str. 41)
                     
                  
                        Uredba Komisije (ES) št. 201/2009
                     
                     
                        (UL L 71, 17.3.2009, str. 3)
                     
                  
                        Uredba Komisije (ES) št. 555/2009
                     
                     
                        (UL L 164, 26.6.2009, str. 37)
                     
                  
                        Uredba Komisije (ES) št. 1118/2009
                     
                     
                        (UL L 307, 21.11.2009, str. 3)
                     
                  
                        Uredba Komisije (EU) št. 239/2010
                     
                     
                        (UL L 75, 23.3.2010, str. 18)
                     
                  
                        Izvedbena uredba Komisije (EU) št. 66/2012
                     
                     
                        (UL L 23, 26.1.2012, str. 1)
                     
                  
                        Izvedbena uredba Komisije (EU) št. 390/2012
                     
                     
                        (UL L 121, 8.5.2012, str. 18)
                     
                  
      
      
         
            PRILOGA VII
            
               Korelacijska tabela
            
            
                        Uredba (ES) št. 318/2007
                     
                     
                        Ta uredba
                     
                  
                        Člena 1 in 2
                     
                     
                        Člena 1 in 2
                     
                  
                        Člen 3, prvi odstavek
                     
                     
                        Člen 3, prvi odstavek
                     
                  
                        Člen 3, drugi odstavek, točke (a) do (h)
                     
                     
                        Člen 3, drugi odstavek, točke (a) do (h)
                     
                  
                        Člen 3, drugi odstavek, točka (i)
                     
                     
                        —
                     
                  
                        
                           Člen 4
                        
                     
                     
                        
                           Člen 4
                        
                     
                  
                        Člen 5, uvodne besede
                     
                     
                        Člen 5, uvodne besede
                     
                  
                        Člen 5, točka (a)
                     
                     
                        Člen 5, točka (a)
                     
                  
                        Člen 5, točka (b)
                     
                     
                        Člen 5, točka (b)
                     
                  
                        Člen 5, točka (ba)
                     
                     
                        Člen 5, točka (c)
                     
                  
                        Člen 5, točka (c)
                     
                     
                        Člen 5, točka (d)
                     
                  
                        Člen 5, točka (d)
                     
                     
                        Člen 5, točka (e)
                     
                  
                        Člen 5, točka (e)
                     
                     
                        Člen 5, točka (f)
                     
                  
                        Člen 5, točka (f)
                     
                     
                        Člen 5, točka (g)
                     
                  
                        Člen 5, točka (g)
                     
                     
                        Člen 5, točka (h)
                     
                  
                        Člen 5, točka (h)
                     
                     
                        Člen 5, točka (i)
                     
                  
                        Člen 5, točka (i)
                     
                     
                        Člen 5, točka (j)
                     
                  
                        Členi 6 do 18
                     
                     
                        Členi 6 do 18
                     
                  
                        
                           Člen 19
                        
                     
                     
                        —
                     
                  
                        —
                     
                     
                        
                           Člen 19
                        
                     
                  
                        Člen 20, prvi odstavek
                     
                     
                        
                           Člen 20
                        
                     
                  
                        Člen 20, drugi odstavek
                     
                     
                        —
                     
                  
                        Priloge I do IV
                     
                     
                        Priloge I do IV
                     
                  
                        Priloga VI
                     
                     
                        Priloga V
                     
                  
                        —
                     
                     
                        Priloga VI
                     
                  
                        —
                     
                     
                        Priloga VII